62. ΑΠΟΦΑΣΗ ΕΕΤΤ Αριθ. 249/115 της 29 Μαρτ./23 Μαΐου 2002 (ΦΕΚ Β΄  642) Κανονισμός Ακροάσεων για Θέματα Τηλεπικοινωνιών. Έχοντας υπόψη: α.το άρθρο 3, παρ. 14 εδάφ. κζ΄ του N. 2867/2000 "Οργάνωση και Λειτουργία των Τηλεπικοινωνιών και άλλες Διατάξεις" (ΦΕΚ 273/Α/2000), β.την ανάγκη εκσυγχρονισμού του ισχύοντος Κανονισμού Ακροάσεων, γ.το γεγονός ότι από τις διατάξεις αυτής της Απόφασης δεν προκαλείται δαπάνη εις βάρος του Κρατικού Προϋπολογισμού, αποφασίζει : Τη θέσπιση του ακόλουθου Κανονισμού Ακροάσεων, για Θέματα Τηλεπικοινωνιών, ο οποίος συνιστά τμήμα του Κανονισμού Λειτουργίας της Εθνικής Επιτροπής Τηλεπικοινωνιών και Ταχυδρομείων (ΕΕΤΤ). Άρθρο 1 Πεδίο Εφαρμογής 1.Η Εθνική Επιτροπή Τηλεπικοινωνιών και Ταχυδρομείων (ΕΕΤΤ) καλεί σε ακρόαση τους ενδιαφερομένους, προκειμένου αφενός να διερευνήσει περιστατικά, τα οποία υποπίπτουν στην αντίληψή της κατόπιν καταγγελίας ή αυτεπαγγέλτως και σχετίζονται με τις αρμοδιότητές της που συνδέονται με τον τομέα τηλεπικοινωνιών και αφετέρου να επιβάλει τις νόμιμες κυρώσεις. 2.Οι ακροάσεις πραγματοποιούνται από την ΕΕΤΤ, προκειμένου είτε να διαπιστώσει την ύπαρξη παραβάσεων της τηλεπικοινωνιακής νομοθεσίας είτε να ενημερωθεί σε σχέση με οποιοδήποτε ζήτημα που υπάγεται στις αρμοδιότητές της. 3.Με τον παρόντα Κανονισμό ρυθμίζεται η διαδικασία ακροάσεων, οι οποίες σχετίζονται με τη διεύρυνση παραβάσεων που εμπίπτουν στο κατά τα ανωτέρω πεδίο των αρμοδιοτήτων της ΕΕΤΤ. Άρθρο 2 Σκοπός-Αντικείμενο της διαδικασίας ακρόασης 1.Η διαδικασία ακρόασης έχει ως σκοπό το σχηματισμό ακριβούς εικόνας από την ΕΕΤΤ για γεγονότα, καταστάσεις και στοιχεία που αφορούν υπόθεση, η οποία εμπίπτει στην αρμοδιότητά της, κατά τα ανωτέρω και σύμφωνα με όσα ορίζει η κείμενη νομοθεσία. 2.Η διαδικασία ακρόασης συνίσταται στην κλήση από την ΕΕΤΤ των εμπλεκομένων προσώπων καθώς και κάθε άλλου, ο οποίος έχει έννομο συμφέρον προς τούτο, προκειμένου να εκθέσουν τις απόψεις τους προσκομίζοντας και κάθε διαθέσιμο αποδεικτικό στοιχείο των ισχυρισμών τους. Άρθρο 3 Όργανα 1.Οι ακροάσεις διεξάγονται είτε από την Ολομέλεια της ΕΕΤΤ είτε από τουλάχιστον τριμελή Επιτροπή που αποτελείται από τουλάχιστον ένα μέλος της Ολομέλειας της ΕΕΤΤ ή και μέλη του λοιπού επιστημονικού προσωπικού της (Επιτροπή Ακροάσεων) και η οποία ορίζεται με Απόφαση της Ολομέλειας. 2.Η Ολομέλεια της ΕΕΤΤ, με σχετική Απόφασή της, μπορεί να συγκροτεί Διαρκείς Επιτροπές Ακροάσεων, στις οποίες μετέχει τουλάχιστον ένα μέλος της και στις οποίες παραπέμπει υποθέσεις που ανακύπτουν σχετικώς. 3.Με την Απόφαση συγκρότησης του Οργάνου Ακρόασης, ορίζεται και ο Γραμματέας του. Άρθρο 4 Προδικασία 1.Η διαδικασία ακρόασης κινείται με Απόφαση της Ολομέλειας της ΕΕΤΤ, εφόσον διαπιστωθεί ανάγκη διεξαγωγής της. 2.Σε περίπτωση, κατά την οποία αποφασιστεί η διεξαγωγή διαδικασίας ακρόασης, ο Πρόεδρος της ΕΕΤΤ εκδίδει πράξη, με την οποία ορίζεται το θεματικό αντικείμενο, το αρμόδιο Όργανο καθώς και ο τόπος και ο χρόνος διεξαγωγής της ακρόασης. Η πράξη επιδίδεται με Δικαστικό Επιμελητή ή άλλο Δημόσιο Όργανο στο καλούμενο πρόσωπο, επέχοντας θέση κλήτευσης προς εμφάνιση ενώπιον του Οργάνου, το οποίο θα διεξάγει την ακρόαση σύμφωνα με όσα ορίζονται στο άρθρο 5 του παρόντος. 3.Η κατά τα ανωτέρω κλήση κοινοποιείται στους ενδιαφερομένους τουλάχιστον πέντε (5) πλήρεις ημέρες πριν από την ημέρα της ακρόασης. Ο ενδιαφερόμενος έχει το δικαίωμα να λάβει γνώση των στοιχείων του τηρούμενου από την ΕΕΤΤ φακέλου και να προβεί σε ανταπόδειξη. (Μετά τη σελ. 386,396) Σελ. 386,397 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.62 4.Ο καλούμενος μπορεί, με έγγραφη αίτηση που υποβάλλεται έως την προηγούμενη της ακρόασης εργάσιμη ημέρα, να ζητήσει την παράταση της προθεσμίας εμφάνισής του με την επίκληση σοβαρού λόγου. Επί της αιτήσεως αυτής αποφασίζει ο Πρόεδρος του Οργάνου της Ακρόασης, το οποίο πάντως μπορεί να αποφασίσει και αυτεπαγγέλτως την αναβολή της. Αίτημα αναβολής μπορεί επίσης να υποβληθεί και κατά την έναρξη της συνεδρίασης του Οργάνου Ακρόασης, εφόσον συντρέχει ιδιαιτέρως σοβαρός και απρόοπτος λόγος, επί του οποίου αποφαίνεται αμέσως το εν λόγω Όργανο. Σε κάθε περίπτωση, η σχετική Απόφαση πρέπει να είναι αιτιολογημένη. 5.Προκειμένου περί υποθέσεων, οι οποίες εξετάζονται από τη Διαρκή Επιτροπή Ακροάσεων, μπορεί να τάσσεται προθεσμία, σύμφωνα με όσα ορίζονται στις παραγράφους 2, 3 και 4 του παρόντος άρθρου, για την υποβολή μόνο γραπτού υπομνήματος. Η Διαρκής Επιτροπή Ακροάσεων διατηρεί την ευχέρεια να καλέσει τον ενδιαφερόμενο, προκειμένου να αναπτύξει και προφορικά τις απόψεις του. Άρθρο 5 Κύρια Διαδικασία 1.Η διαδικασία ακρόασης διεξάγεται ενώπιον του κατά το άρθρο 3 του παρόντος αρμόδιου συλλογικού Οργάνου, το οποίο συνέρχεται για το σκοπό αυτό σε ειδική συνεδρίαση. 2.Κατά τις συνεδριάσεις μπορούν να καλούνται τόσο μέλη του προσωπικού της ΕΕΤΤ όσο και κάθε άλλο πρόσωπο, του οποίου η παρουσία κρίνεται αναγκαία. 3.Κατά την έναρξη της συνεδρίασης, ο προεδρεύων προβαίνει στη νομιμοποίηση της παράστασης του κληθέντος ή των κληθέντων προσώπων, των συμβούλων τους καθώς και των προς εξέταση μαρτύρων, ανακοινώνει και προφορικά στους κληθέντες το θεματικό αντικείμενο της ακρόασης και τους καλεί να αναπτύξουν σχετικώς τις απόψεις τους. 4.Τα μέλη του Οργάνου που διενεργεί την ακρόαση καθώς και οι εκτελούντες χρέη νομικού, οικονομικού και τεχνικού συμβούλου της ΕΕΤΤ μπορούν να απευθύνουν ερωτήσεις στους κληθέντες καθώς και στους εξεταζόμενους μάρτυρες. 5.Η διαδικασία ακρόασης διεξάγεται σε μία ή περισσότερες συνεδριάσεις, ιδίως αν προκύψει ανάγκη υποβολής πρόσθετων αποδεικτικών στοιχείων ή εξέτασης επιπλέον μαρτύρων. Στην περίπτωση αυτή  Σελ. 386,398 Τεύχος      Σελ.        δεν πραγματοποιείται νέα κλήτευση, αλλά αρκεί η προφορική γνωστοποίηση του προεδρεύοντος για τον τόπο και τον χρόνο της επόμενης συνεδρίασης. 6.Κατά τη διεξαγωγή της ακρόασης το Όργανο του άρθρου 3 επιτρέπεται να χρησιμοποιήσει, είτε αυτεπάγγελτα είτε ύστερα από την υποβολή σχετικού αιτήματος των ενδιαφερομένων, οποιοδήποτε αποδεικτικό μέσο. 7.Οι ενδιαφερόμενοι μπορούν πριν, κατά, αλλά και μετά το πέρας της προφορικής διαδικασίας, ύστερα από την χορήγηση σχετικής προθεσμίας, να υποβάλουν γραπτό Υπόμνημα, με το οποίο εκθέτουν τους ισχυρισμούς τους. 8.Κατά τη συνεδρίαση τηρούνται Πρακτικά από το Γραμματέα. Στα Πρακτικά μνημονεύονται, ιδίως τα ονόματα και η ιδιότητα των παρισταμένων, ο τόπος και ο χρόνος της συνεδρίασης, τα θέματα που συζητήθηκαν με συνοπτική αλλά περιεκτική αναφορά, η μορφή και τα αποτελέσματα της ψηφοφορίας καθώς και οι Αποφάσεις που λήφθηκαν. Στο Πρακτικό καταχωρίζονται επίσης οι γνώμες των μελών που μειοψήφησαν. 9.Μετά το πέρας της διαδικασίας το Όργανο Ακρόασης, αφού συνέλθει σε μυστική συνεδρίαση και ανταλλαγή απόψεων των μελών του, διατυπώνει το Πόρισμά του, σύμφωνα με τις οικείες διατάξεις, το οποίο εν τέλει προωθείται προς την Ολομέλεια της ΕΕΤΤ, σε περίπτωση κατά την οποία αυτή δεν συμπίπτει με το Όργανο Ακρόασης. Η Ολομέλεια της ΕΕΤΤ μπορεί να αναπέμψει την υπόθεση στο Όργανο της Ακρόασης, εάν διαπιστώσει ύπαρξη νομικών πλημμελειών ή ανάγκη διενέργειας συμπληρωματικής έρευνας. 22.ΔΑ.α.62 Οργάνωση και Λειτουργία των Τηλεπικοινωνιών - Ε.Ε.Τ.Τ. 10.Η Απόφαση της ΕΕΤΤ επιδίδεται σε εκείνους τους οποίους αφορά με Δικαστικό Επιμελητή ή άλλο Δημόσιο Όργανο. 11.Η Ολομέλεια της ΕΕΤΤ μπορεί να ανακαλέσει την Απόφασή της, εφόσον περιέλθουν σε γνώση της νέα στοιχεία ή στοιχεία που δεν της είχαν γνωστοποιηθεί. Στην περίπτωση αυτή ο ενδιαφερόμενος καλείται να ασκήσει το δικαίωμα ακροάσεως. Άρθρο 6 Λήψη προσωρινών μέτρων (Καταργήθηκε από το άρθρ. 8 της με αριθ. 272/64/10 Ιαν.-14 Φεβρ. 2003 (ΦΕΚ Β΄ 158), απόφ. ΕΕΤΤ, κατωτ. αριθ. 83). Άρθρο 7 Εφαρμοστέες διατάξεις Ενόσω δεν ορίζεται κάτι διαφορετικό στις διατάξεις της κείμενης νομοθεσίας καθώς και στον παρόντα Κανονισμό, η διαδικασία ακροάσεων διέπεται από τον Κώδικα Διοικητικής Διαδικασίας (Ν.2690/1999). Άρθρο 8 Έναρξη ισχύος-Εκκρεμείς διαδικασίες 1.Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 2.Εκκρεμείς διαδικασίες ακρόασης διέπονται από το καθεστώς που ίσχυε κατά τον χρόνο έναρξής τους. 